**РЕШЕНИЕ № ПВ – 89 -ПР/2014 год.**

**за преценяване на необходимостта от извършванена оценка на въздействието върхуоколната среда**

**На основание**: чл.93, ал.1 и ал.5 от Закона за опазване на околната среда(ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1,т.1от *Наредбата за условията и реда на извършване на оценка за съвместимостта на планове, програми,проекти и инвестиционни предложения с предмета и целите на опазване на защитените зони*(Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становища от РЗИ Пловдив и БДУВ ИБР Пловдив

**Р Е Ш И Х**

**да не се извършва** оценка на въздействието върху околната среда за **инвестиционно предложение**: **“Проектиране и изграждане на собствен водоизточник на подземни води”,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение: ПИ 56784.503.407, бул. „В.Априлов“№ 95а, гр. Пловдив**

**Възложител: „НИС ПЕТРОЛ” ЕООД,** гр. София 1407, р-н „Лозенец“, бул. „Н. Вапцаров“ 51а, ет.4

Характеристика на инвестиционното предложение:

Инвестиционното предложение предвижда изграждане на един брой тръбен кладенeц в имот с идентификатор 56784.503.407, гр. Пловдив, общ. Пловдив, обл. Пловдив. Водовземното съоръжение ще се ползва за нуждите на търговски комплекс с безниностанция, газостанция и търговска част, с цел осигуряване на водни количества за измиване площадката на търговския комплекс, напояване на тревните площи, както и за противопожарно водоснабдяване.

След изграждане на кладенеца, той ще бъде оборудван с помпа и включен към вътрешната водопроводна мрежа на обекта. Кладенецът ще бъде захранен с ел. енергия, подземен кабел. Предвиден е водомерен възел. Ел. захранването ще се осъществява от съществуващата електропреносна мрежа.

Географски координати, на мястото предвидено за водовземното съоръжение:

* N 42° 09’ 17.35”и E 024° 43’ 49.86”

Параметри:

* Дълбочина 15 – 20 м;
* Проектен дебит на водовземане, на подземни води ще бъде до 86.4 m/d или среднодневно до 1.0 l/s.

Площадката на инвестиционното предложениене попада в границите на защитени зони по смисъла на Закона за биологичното разнообразие /ЗБР/ от мрежата „Натура 2000”. Най-близката защитена зона е BG0000578 „Река Марица”, за опазване на природни местообитания и дивата флора и фауна, приета с Решение № 122/02.03.2007 г. на Министъра на околната среда и водите (ДВ бр.21/2007г.).

Предвид местоположението, характера и мащаба на инвестиционното предложение, преценка за вероятната степен на отрицателно въздействие е, че не се очаква значително отрицателно въздействие върху защитените зони.

Инвестиционното предложение попада в обхвата на т. 2, буква “г“ от Приложение № 2 на Закона за опазване на околната среда /ДВ.бр.91 /2002 год./и чл.2, ал.1, т. 1 от Наредбата за ОС.

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзкаи кумулиране с други предложения, ползване на природниресурси, генерираниотпадъци, замърсяване и дискомфорт на околната среда, както и риск от инциденти.**

Инвестиционното предложение предвижда изграждане на водовземно съоръжение, с дълбочина 15-20 м, попадащо в рамките на подземно водно тяло BG3G000000Q013- Порови води в Кватернер – Горнотракийска низина. Площадката, обект на инвестиционното предложение се намира в границите на урбанизирана територия, с начин на трайно ползване за бензиностанция и газостанция. Сондажните работи не включват използване, съхранение, транспорт, производство и работа с материали, които могат да бъдат опасни за околната среда и здравето на хората, като не се очаква значително отрицателно въздействие върху околната среда.

* Всички дейности по време на реализацията на инвестиционното предложение ще се осъществяват единствено в границите, определени за ползване и няма да излизат с влиянието си извън тях. Предвиденият тръбен кладенец ще бъде изграден след получаване на разрешително за ползване на воден обект с изграждане на водовземно съоръжение за подземни води от БДУВ ИБР Пловдив.
* В хода на експлоатация на обекта не се предполага значително замърсяване и дискомфорт на околната среда. При строителството се очаква известно шумово натоварване на околната среда. То ще бъде минимално, локализирано в рамките на ограничен район.
* За обслужването на обекта ще се използва съществуваща пътна инфраструктура без промяна и без изграждане на нова пътна инфраструктура.

 **II.Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* Реализацията на инвестиционното предложение ще бъде извън границите на защитени зони, съгласно чл. 5 от Закона за биологичното разнообразие.
* Инвестиционното предложение ще се осъществи извън границите на защитени територии, съгласно Закона за защитените територии.
* В резултат от реализирането на инвестиционното предложение – изграждането на сондажния кладенец и последващата експлоатация, не се очаква нарушаване на качеството и регенеративната способност на природните ресурси в района.

 **III. Способността за асимилация на екосистемата в естествената околна среда**:

* С реализацията на инвестиционното предложение не се очаква унищожаване, увреждане или влошаване състоянието на видове, предмет на опазване на най- близката защитена зона BG0000578 „Река Марица”.
* С писмо изх. № КД-04-140/14.05.2014г. БДУВ ИБР Пловдив е дала заключение за допустимост на инвестиционното предложение от гледна точка на ПУРБ на ИБР и постигане целите на околната среда. Степента на въздействие от реализацията на инвестиционното предложение върху водите и водните екосистеми е преценена, като незначителна.

 **IV. Характеристика на потенциалните въздействия-териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалния обхват на въздействие в резултат на строителството и експлоатацията на инвестиционното предложение е ограничен и локален в рамките на разглеждания имот.
* Изграждането на сондажния кладенец ще бъде извършено по класическите методи за подобен тип строителство. Количествата води предвидени за черпене не са значителни и няма да се отразят върху количествените и качествени характеристики на водното тяло.
* Въздействие върху подземните и повърхностни води – технологията на сондиране не предполага замърсяване на подземните води по време на изграждане на тръбния кладенец. Инвестиционното предложение не попада и не граничи с пояси на СОЗ и в неговия обсег няма водоизточници за питейно-битово водоснабдяване.
* При спазване на технологичните изисквания не се очаква неблагоприятно въздействие върху компонентите и факторите на околната среда и върху човешкото здраве.
* Въздействието в резултат на експлоатацията на бъдещия обект ще бъде дълготрайно, съгласно срока на експлоатацията му.
* Площадката на инвестиционното предложение е съгласувана с РЗИ- Пловдив, като заключението е, че от здравно хигиенна гледна точка не се очаква здравен риск за населението в района при реализацията на инвестиционното предложение.

**V. Обществен интерес към предложението за строителство, дейности или технологии:**

Възложителят е уведомил за своето инвестиционно предложение кметовете на Община Пловдив и Кметство район Северен, както и засегнатото население чрез обява на информационно табло и интернет сайта на общината. Осигурен е обществен достъп до информацията по приложение № 2 по реда на чл. 6, ал. 9 от Наредбата за ОВОС. Към момента на издаване на настоящото решение не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**НастоящотоРешение губи правно действие, ако в срок 5години от датата на влизането мув сила не е започнало осъществяването на инвестиционното предложение.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд– Пловдив в 14-дневен срок от съобщаването му на заинтересованите лица и организации по реда на Административно-процесуалния кодекс.**

**ТАМЕР БЕЙСИМОВ 11.08.2014**

*Директор на РИОСВ - Пловдив*